# Jessie Ware tegner fremtidens billede af popmusik i VEGA

*Når oktober måned går på hæld, byder VEGA indenfor til en pop-koncertoplevelse lidt ud over det sædvanelige. Mandag den 29. oktober vil Jessie Ware, der er en af den internationale musikscenes nyeste stjerner, fylde Lille VEGA med soul-melankoli og elegante popsange.*

**Luft under vingerne**

I sommers udgav den soul-fulde musiker [Jessie Ware](http://jessieware.com/) sit debutalbum, *Devotion*, der imponerede anmeldere i sangerindens hjemland og for alvor sparkede gang i hendes karriere som popstjerne.

På *Devotion* kombinerer sangerinden ultramoderne downtempo R&B og britisk electronica med den storladne sound, vi kender fra klassiske sangstjerner som Sade og Whitney Houston. Albummet består af 11 tilbagelænede, soul-fulde popsange og har allerede høstet flere flotte anmeldelser.

Det var en optræden som backingsangerinde for Jack Penate på BBC’s Radio One, der for år tilbage fik genoplivet drømmen om en karriere i musikbranchen for Jessie Ware. Forleden satte stjerneskuddet så ”trumf på” ved en tv-optræden på BBC Two.

Se Jessie Ware synge ”Wildest Moments” live i Jools Hollands tv-show *Later…* [HER](http://www.bbc.co.uk/programmes/p00zkf9y).

**En popstjerne er født**

Jessie Ware er godt på vej mod at opnå status som en vaskeægte popstjerne, da hun med soul-fuld melankoli i sin stemme samt elegant og ubesværet sangskrivning varsler en ny æra for genren.

Den engelske avis *The Guardian* gav fx ovennævnte *Devotion* fem ud af seks stjerner og pointererede, at det sofistikerede og sensuelle album sagtens kunne være endt som endnu en fodnote i popmusikkens historie. Men Jessie Wares klasse kombineret med sangerindens fortid i dance-musikken, gør det ifølge anmelderen til noget helt særligt. Læs hele anmeldelsen [HER](http://www.guardian.co.uk/music/2012/aug/16/jessie-ware-devotion-review).

Jessie Ware har blot et lille år på bagen som solist, men er allerede i gang med at lægge verdenen for sine fødder. Og som et skridt på vejen stopper sangerinden for første gang nogensinde i København for at give koncert.

En mandag aften i oktober vil det danske publikum dermed kunne nyde en aften i VEGA i selskab med en kunstner, der styrer direkte mod stjernerne.

**Fakta om koncerten**

Jessie Ware (UK)

Mandag den 29. oktober kl. 20.00

Lille VEGA – Enghavevej 40, 1674 Kbh. V

Entré: 130 kr. + gebyr

Forsalg via VEGAs hjemmeside, Billetlugen og i Fona-butikker.

[Læs mere og køb billet til koncerten](http://vega.dk/arrangementer/jessie-ware-8667.html)

*For yderligere informationer kontakt venligst*

Cecilie Maria Nielsen

Kommunikationsmedarbejder, VEGA

[cmn@live.dk](mailto:cmn@live.dk) - 3326 0953